《闻钟有感次荣子仁韵 其一 》
元代·凌云翰

曾将锦瑟思华年，追忆当年重惘然。五夜钟声来石枕，半生心事在韦编。

高楼明月狂呼酒，古道西风快著鞭。赖有故人能过我，檐花细雨话灯前。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。